Likumprojekts

**Grozījumi Prokuroru izdienas pensiju likumā**

Izdarīt Prokuroru izdienas pensiju likumā (Latvijas Republikas Saeimas un Ministru Kabineta Ziņotājs, 1999, 13.nr.; 2000, 9.nr.; 2007, 24.nr.; 2009, 14., 22.nr.; Latvijas Vēstnesis, 2010, 82., 153.nr.) šādus grozījumus:

1. Svītrot 5.panta otro daļu.

2. Papildināt likumu ar 14.pantu šādā redakcijā:

"**14.pants. Izdienas pensijas saņēmēja apliecība**

(1) Personai, kurai piešķirta izdienas pensija, izsniedz izdienas pensijas saņēmēja apliecību.

(2) Izdienas pensijas saņēmēja apliecības izsniegšanas un anulēšanas kārtību, kā arī paraugu nosaka Ministru kabinets."

3. Papildināt pārejas noteikumus ar 19. un 20.punktu šādā redakcijā:

"19. Nosakot prokurora vidējo mēneša darba samaksu par laika posmu līdz 2010.gada 31.decembrim, ņem vērā amatalgu, piemaksu par amata pakāpi, prēmijas un citas piemaksas, kuras līdz 2010.gada 31.decembrim bija paredzētas Prokuratūras likumā.

20. Šā likuma 14.pants stājas spēkā 2014.gada 1.janvārī."

Tieslietu ministrs

Jānis Bordāns